Συννοσηρότητα ψυχικών διαταραχών και διαταραχών χρήσης ουσιών στην εφηβεία
Creators: name: Παπανικολόπουλος, Παναγιώτης Νικολάου
Publisher: name: Aristotle University of Thessaloniki
Year: 2020
Subjects: Εφηβεία
Νεαροί ενήλικες
Συννοσηρότητα
Ψυχοπαθολογία
Διαταραχές διασπαστικής συμπεριφοράς
ΔΕΠΥ
Διαταραχές χρήσης ουσιών
Adolescence
Young adults
Comorbidity
Psychopathology
Disruptive Behavior Disorders
ADHD
Substance Use Disorders

description: Η εφηβεία αποτελεί μια περίοδο δραματικών βιοαναπτυξιακών και ψυχοκοινωνικών αλλαγών. Αυτή είναι και η περίοδος που αναδύονται θέματα τόσο ψυχικής υγείας όσο και συμπεριφορών υψηλού κινδύνου, όπως η χρήση ψυχοδραστικών ουσιών. Η συννοσηρή κατάσταση, χρήσης ουσιών και προβλημάτων ψυχικής υγειάς, στην εφηβεία αποτελεί μια πρόκληση για το σύστημα υγείας και καθιστά επιτακτική την ανάγκη για ενιαία θεραπευτική στρατηγική. Σκοπός αυτής της έρευνας είναι να αναδείξει το μέγεθος της συννοσηρότητας στους έφηβους χρήστες ουσιών που λαμβάνουν θεραπεία. Το δείγμα της έρευνας αποτέλεσαν οι γονείς 36 εφήβων που παρακολουθούν ομάδες γονέων στα πλαίσια της χρήσης ουσιών του παιδιού τους σε αναγνωρισμένες εξειδικευμένες δομές απεξάρτησης για εφήβους του ΟΚΑΝΑ και του ΚΕΘΕΑ στην πρωτεύουσα της χώρας, «Ατραπός» και «Στροφή», αντίστοιχα. Συνοσσηρότητα διαταραχής χρήσης ουσιών με κάποια ψυχική διαταραχή βρέθηκε στο 58,33% των εφήβων. Πιο συγκεκριμένα, θετικά αποτελέσματα στον έλεγχο για διπολική διαταραχή βρέθηκαν στο 34% και ιστορικό ψυχωσικής συνδρομής στο 22%. Η ΔΕΠΥ ήταν το κύριο πρόβλημα πριν την έναρξη της χρήσης και αφορούσε το 44,4% των εφήβων με συχνότερο τύπο αυτόν της διάσπασης προσοχής ενώ συνολικά διαταραχές διασπαστικής συμπεριφοράς βρέθηκαν στο 50%. Τα σοβαρά οικογενειακά προβλήματα αφορούσαν στο 80,6% των εφήβων με συχνότερα τα προβλήματα γάμου (36,1%) και τις πρόσφατες οικογενειακές αλλαγές (33,3%). Θετικό οικογενειακό ψυχιατρικό ιστορικό βρέθηκε στο 50% και στις μισές περιπτώσεις αφορούσε συγγενή πρώτου βαθμού (γονέα, αδερφό/ή) με συχνότερη την κατάθλιψη, την απόπειρα αυτοκτονίας και την χρήση ουσιών. Τα αποτελέσματα της παρούσας έρευνας αναδεικνύουν τη σημασία της συννοσηρότητας σε εφήβους και σε νεαρούς ενήλικες και την αξία της πολυδιάστατης διαγνωστικής αλλά και θεραπευτικής διαδικασίας σε ιατρικό, ψυχιατρικό και ψυχοκοινωνικό επίπεδο με κουλτούρα συνεργασίας μεταξύ των ειδικών ψυχικής υγείας
description: Adolescence is a period of dramatic biodevelopmental and psychosocial changes. This is the period in which both mental health and high-risk behaviors such as the use of psychoactive substances are present. Co-occurence, of mental health and drug use problems in adolescence is a challenge to the health system and makes it imperative to have a single therapeutic strategy. The aim of this research is to highlight the magnitude of co-morbidity in adult drug users. The sample of the survey was the parents of 36 adolescents and young adults attending groups of parents in the context of the use of their child's substances in recognized specialized detoxification structures for adolescents, of OKANA and KETHEA in the capital of the country, "Atrapos" and "Strofi", respectively. Co-occurence of substance use and mental health disorder was found in 58.33% of adolescents. In particular, positive results in bipolar disorder screening were found in 34% and a history of psychotic involvement in 22%. ADHD was the main problem before the onset of use and involved 44.4% of adolescents with the most common type of attention disruption, while overall disruptive behavior disorder was 50%. Serious family problems related to 80.6% of adolescents with most marital problems (36.1%) and recent family changes (33.3%). A positive family psychiatric history was found in 50% and in half cases related to a first-degree relative (parents or siblings) with more frequent depression, suicide attempt and substance use. The results of the present study highlight the importance of the co-morbidity in adolescents and young adults and the value of the multidimensional diagnostic and therapeutic process at the medical, psychiatric but also psychosocial level with cultural co-existence among the specialists of mental health
description: Σε συνεργασία με τη Νομική Σχολή Πανεπιστημίου Λευκωσίας (Κύπρος)